اسلام آباد، لاہور (آن لائن) عید میلاد النبی ؐ 12ربیع الاوّل 30اکتوبر جمعۃ المبارک آ مذہبی عقیدت و احترام اٹ اڈ تننگک مچ آ ملک اٹ جلوس کشنہ، مچ آ ملک اٹ چٹھی مریک۔ سکیورٹی نا سخت انتظام کننگانے۔ تفصیل نا رداٹ عید میلاد النبی ؐ 12ربیع الاوّل 30اکتوبر جمعۃ المبارک آ مذہبی عقیدت و احترام اٹ اڈ تننگک۔ مچ آ ملک اٹ کل چنکا بھلا شار تیٹی جشن عید میلاد النبی ؐ نا جلوس کشنگک ہراٹی درود و سلام نا صدا ءِ بڑز کرسا عاشقان رسول ؐ بشخ ہلیرہ دا جلوس تینا طے مروک آ کسر تیان گدرینگسا منزل مقصود آ سر مریک۔ جتا جتا ادارہ غاتیٹی سیرت النبی ؐ نا موضوع آ سیمینار،کانفرنس و محفل ءِ نعت اڈ تننگک۔
